kardosdrur/scandi-wiki huggingface dataset:
Alberto Di Chiara

Alberto Di Chiara (født 29. marts 1964 i Rom, Italien) er en italiensk tidligere fodboldspiller (back/kantspiller). Han spillede syv kampe for Italiens landshold og vandt titler med både Roma og Parma.

Titler 
Coppa Italia
 1981 med Roma
 1992 med Parma

Pokalvindernes Europa Cup
 1993 med Parma

UEFA Cup
 1995 med Parma

UEFA Super Cup
 1993 med Parma

Referencer

Eksterne henvisninger 

Fodboldspillere fra Italien
Personer fra Rom
Giulio Falcone

Giulio Falcone (født 31. maj 1974 i Atri, Italien) er en italiensk tidligere fodboldspiller (forsvarer). Han spillede én kamp for det italienske landshold, en venskabskamp mod Kroatien 16. august 2006.

Titler 
Coppa Italia
 1993 med Torino

Supercoppa Italiana
 1996 med Fiorentina

Referencer

Eksterne henvisninger 

Fodboldspillere fra Italien
Juan Manuel Villa

Juan Manuel Villa Gutiérrez (født 26. september 1938 i Sevilla, Spanien) er en spansk tidligere fodboldspiller (midtbane). Han spillede tre kampe for det spanske landshold i 1964, men var dog ikke med i truppen, da landet vandt EM samme år.

Titler 
Copa del Generalísimo
 1964 og 1966 med Real Zaragoza

Messeby-turneringen
 1964 med Real Zaragoza

Referencer

Eksterne henvisninger 

Fodboldspillere fra Spanien
Personer fra Sevilla
Juan Sol

Juan Cruz Sol Oria (13. september 1947 - 10. november 2020) var en spansk fodboldspiller (forsvarer). 

Sol repræsenterede henholdsvis Valencia og Real Madrid og vandt flere titler med begge klubber. Han spillede desuden 28 kampe og scorede ét mål for det spanske landshold.

Titler 
La Liga
 1971 med Valencia
 1976, 1978 og 1979 med Real Madrid

Copa del Generalísimo
 1967 med Valencia

Pokalvindernes Europa Cup
 1980 med Valencia

UEFA Super Cup
 1980 med Valencia

Referencer

Eksterne henvisninger 

Fodboldspillere fra Spanien
Vicente Guillot

Vicente Guillot Fabián (født 15. juli 1941 i Aldaia, Spanien) er en spansk tidligere fodboldspiller (angriber). 

Aldaia spillede seks kampe for det spanske landshold og scorede fire mål, herunder et hattrick i en EM-kvalifikationskamp mod Rumænien i 1962. På klubplan spillede han i en årrække for Valencia.

Titler 
Copa del Generalísimo
 1967 med Valencia

Messeby-turneringen
 1962 og 1963 med Valencia

Referencer

Eksterne henvisninger 

Fodboldspillere fra Spanien
Antoni Torres

Antoni Torres García (29. juni 1943 - 24. februar 2003) var en spansk fodboldspiller (forsvarer) og -træner.

Torres spillede hele 11 år for FC Barcelona, og vandt både La Liga og pokalturneringen Copa del Rey med klubben. Han repræsenterede desuden det spanske landshold fem gange.

Titler 
La Liga
 1974 med FC Barcelona

Copa del Generalísimo
 1968 og 1971 med FC Barcelona

Messeby-turneringen
 1966 med FC Barcelona

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Gallego

Francisco Fernández Rodríguez (bedre kendt som Gallego) (født 4. marts 1944 i Puerto Real, Spanien) er en spansk tidligere fodboldspiller (midterforsvarer) og europamester med Spaniens landshold. 

Gallego spillede på klubplan for henholdsvis Sevilla og FC Barcelona, og nåede i alt mere end 400 kampe i La Liga. Hos FC Barcelona var han med til at vinde både det spanske mesterskab, pokalturneringen Copa del Rey samt UEFA's Messeby-turnering. 

For det spanske landshold optrådte Gallego 36 gange. Han debuterede for holdet under VM 1966 i England i en gruppespilskamp mod Argentina. Han var med i i alle Spaniens tre kampe i turneringen, der endte med exit efter det indledende gruppespil. To år forinden var han også med i den spanske trup, der blev europamester ved EM på hjemmebane, uden dog at komme på banen.

Titler 
La Liga
 1974 med FC Barcelona

Copa del Generalísimo
 1968 og 1971 med FC Barcelona

Messeby-turneringen
 1966 og 1971 med FC Barcelona

EM
 1964 med Spanien

Referencer

Eksterne henvisninger 

Fodboldspillere fra Spanien
Pedro María Zabalza

Pedro María Zabalza (født 13. april 1944 i Pamplona, Spanien) er en spansk tidligere fodboldspiller (midtbane) og -træner. Han spillede syv kampe for det spanske landshold.

Zabalza spillede af to omgange for CA Osasuna i sin fødeby, og var også i flere år træner for klubben efter sit karrierestop. Han spillede desuden for den store baskiske klub Athletic Bilbao samt seks år for FC Barcelona, som han vandt to udgaver af Copa del Rey med.

Titler 
Copa del Generalísimo
 1968 og 1971 med FC Barcelona

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Personer fra Pamplona
Joaquim Rifé

Joaquim Rifé Climent (født 4. februar 1942 i Barcelona, Spanien) er en spansk tidligere fodboldspiller (midtbane) og -træner, der både spillede for og trænede FC Barcelona.

Rifé spillede hele 13 sæsoner for Barcelona, og vandt adskillige både nationale og internationale titler med klubben, heriblandt La Liga og UEFA's Messeby-turnering. Han nåede også at repræsentere det spanske landshold fire gange.

Titler 
La Liga
 1974 med FC Barcelona

Copa del Generalísimo
 1968 og 1971 med FC Barcelona

Messeby-turneringen
 1966 og 1971 med FC Barcelona

Pokalvindernes Europa Cup
 1979 med FC Barcelona (som træner)

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Personer fra Barcelona
José Ángel Iribar

José Ángel Iribar (født 1. marts 1943 i Zarautz, Spanien) er en spansk tidligere fodboldspiller (målmand) og -træner og europamester med Spaniens landshold. 

Iribar spillede på klubplan hele 18 år hos Athletic Bilbao, og spillede i alt hele 614 kampe for klubben inden han stoppede sin aktive karriere i 1980. Han vandt Copa del Rey med klubben i både 1969 og 1973, og var desuden med til at nå finalen i UEFA Cuppen i 1977.

For det spanske landshold optrådte Iribar 49 gange. Han debuterede for holdet i en EM-kvalifikationskamp mod Irland 11. marts 1964. Han var med i truppen til slutrunden på hjemmebane samme sommer. Her spillede han begge spaniernes kampe, herunder finalesejren mod Sovjetunionen. To år senere var han med i truppen til VM 1966 i England. Han var med i alle Spaniens tre kampe i turneringen, der endte med exit efter det indledende gruppespil.

Titler 
Copa del Generalísimo
 1969 og 1973 med Athletic Bilbao

EM
 1964 med Spanien

Referencer

Eksterne henvisninger 

Fodboldspillere fra Spanien
Fodboldtrænere fra Spanien
José María Igartua

José María Igartua Mendizábal (født 6. marts 1950 i Elorrio, Spanien) er en spansk tidligere fodboldspiller (forsvarer). Han repræsenterede henholdsvis Athletic Bilbao, Celta Vigo og Alavés, og vandt to udgaver af Copa del Generalísimo med Athletic. 

Igartua nåede aldrig at repræsentere Spaniens A-landshold, men var med på ungdomslandsholdet der deltog ved OL 1968 i Mexico City.

Titler 
Copa del Generalísimo
 1969 og 1973 med Athletic Bilbao

Referencer

Eksterne henvisninger 

Fodboldspillere fra Spanien
José Larrauri

José Ramón Martínez Larrauri (født 12. januar 1940 i Bilbao, Spanien) er en spansk tidligere fodboldspiller (forsvarer). Han spillede ni sæsoner hos Athletic Bilbao i sin fødeby og vandt to udgaver af Copa del Rey med klubben.

Titler 
Copa del Generalísimo
 1969 og 1973 med Athletic Bilbao

Referencer

Eksterne henvisninger 

Fodboldspillere fra Spanien
Personer fra Bilbao
Fidel Uriarte

Fidel Uriarte Macho (1. marts 1945 - 19. december 2016) var en spansk fodboldspiller (angriber) og -træner.

Uriarte spillede hele 12 år for Athletic Bilbao, og vandt pokalturneringen Copa del Rey med klubben to gange. I 1968 blev han topscorer i La Liga. Han repræsenterede desuden det spanske landshold ni gange og scorede ét mål.

Titler 
Copa del Generalísimo
 1969 og 1973 med Athletic Bilbao

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Txetxu Rojo

José Francisco "Txetxu" Rojo Arroitia (født 28. januar 1947 i Bilbao, Spanien, død 23. december 2022) var en spansk tidligere fodboldspiller (angriber) og -træner. 

Rojo tilbragte hele sin 17 år lange karriere hos Athletic Bilbao i sin fødeby. Han spillede mere end 400 La Liga-kampe med klubben og var med til at vinde pokalturneringen Copa del Rey med klubben to gange. Han spillede desuden 18 kampe for Spaniens landshold, og scorede tre mål. 

Rojo havde desuden en lang karriere som træner, hvor han blandt andet af to omgange stod i spidsen for sin gamle klub som aktiv, Athletic, Celta Vigo, Osasuna og Real Zaragoza.

Titler 
Copa del Generalísimo
 1969 og 1973 med Athletic Bilbao

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Personer fra Bilbao
José Luis López Peinado

José Luis López Peinado (født 21. maj 1943 i Tétouan, Spansk Marokko) er en spansk tidligere fodboldspiller (forsvarer).

José Luis spillede fire kampe for det spanske landshold. På klubplan var han i ni år tilknyttet Real Madrid, og vandt fem spanske mesterskaber og tre Copa del Rey-titler med klubben.

Titler 
La Liga 1968, 1969, 1972, 1975 og 1976 med Real MadridCopa del Generalísimo'
 1970, 1974 og 1975 med Real Madrid

Referencer

Eksterne henvisninger 

Fodboldspillere fra Spanien
Pirri

José Martínez Sánchez bedre kendt som Pirri (født 11. marts 1945 i Ceuta, Spanien) er en spansk tidligere fodboldspiller (midtbane/forsvarer) og en af de mest vindende spillere i spansk fodbolds historie.

Klubkarriere 
Pirri, der blev født i den spanske enklave Ceuta på den afrikanske nordkyst, startede sin karriere i den sydspanske klub Granada CF. I 1964 blev han solgt til hovedstadsklubben Real Madrid. Han blev indkøbt som erstatning for legenden Alfredo di Stéfano, der forlod klubben samtidig, og Pirri debuterede for klubben i et El Clásico-opgør mod FC Barcelona. Pirri tilbragte de efterfølgende 16 år i klubben, heraf mange som anfører. Han spillede mere end 400 ligakampe for holdet, og var med til at vinde ikke mindre end ti spanske mesterskaber, fire Copa del Rey-titler samt Mesterholdenes Europa Cup finale 1966.

Pirri forlod Real Madrid i 1980 og skiftede til den mexicanske klub Puebla FC, hvor han afsluttede sin karriere to år senere.

Landshold 
Pirri spillede desuden 41 kampe for det spanske landshold, hvori han scorede 16 mål. Han debuterede for holdet under VM 1966 i England i en gruppekamp mod Argentina. Han var også med i truppen til VM 1978 i Argentina, hvor han spillede sin sidste landskamp i et opgør mod Sverige.

Titler 
La Liga
 1965, 1967, 1968, 1969, 1972, 1975, 1976, 1978, 1979 og 1980 med Real Madrid

Copa del Rey
 1970, 1974, 1975 og 1980 med Real Madrid

Mesterholdenes Europa Cup
 1966 med Real Madrid

Referencer

Eksterne henvisninger 

Fodboldspillere fra Spanien
Kuurne-Bruxelles-Kuurne 2022

Kuurne-Bruxelles-Kuurne 2022 var den 74. udgave af det belgiske cykelløb Kuurne-Bruxelles-Kuurne. Det 195,1 km lange linjeløb blev kørt den 27. februar 2022 med start og mål i Kuurne i Vestflandern. Løbet var en del af UCI ProSeries 2022. Løbet blev vundet af hollandske Fabio Jakobsen fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI ProSeries 2022
Moses Pergament

Moses Pergament (født 21. september 1893 i Helsingfors, Finland - død 5. marts 1977 i Stockholm, Sverige) var en finsk/svensk komponist, dirigent, violinist, og musikkritiker.

Pergament studerede komposition og direktion på Univeristetet i Helsinki, og violin på Musikkonservatoriet i Sankt Petersborg og direktion i Berlin på Stern Musikkonservatorium. Han flyttede til Sverige i (1915), og blev statsborger i (1918). Han skrev en symfoni, orkesterværker, koncertmusik, operaer, korværker, filmmusik, kammermusik etc. Han var musikkritiker i over fyrre år på feks. Svenska Dagbladet og Aftontidningen. Pergament dannede sit eget symfoniorkester i den Jødiske Musikforening i Stockholm, som han også selv dirigerede. Han er nok mest kendt for sin symfoni Den Jødiske Sang fra (1944).

Udvalgte værker 

 Symfoni "Den Jødiske Sang" (1944) - for sopran, tenor, Kor og orkester
 Klaverkoncert (1952) - for klaver og orkester
 Violinkoncert (1948) - for violin og orkester
 Cellokoncert (1955) - for cello og orkester
 Bratschkoncert (1964) - for bratsch og orkester
 Hebraisk Rapsodi (1935) - for orkester

Eksterne henvisninger 
 om Moses Pergament på www.musicweb-international.com

Komponister fra Finland
Komponister fra Sverige
Dirigenter fra Sverige
Violinister fra Sverige
Musikkritikere fra Sverige
La Drôme Classic 2022

La Drôme Classic 2022 var den 9. udgave af det franske cykelløb La Drôme Classic. Det 191,5 km lange linjeløb blev kørt den 27. februar 2022 med start og mål i Étoile-sur-Rhône i den sydøstlige del af landet. Løbet var en del af UCI ProSeries 2022. Løbet blev vundet af danske Jonas Vingegaard fra .

Resultat

Hold og ryttere

Danske ryttere 

* DNS = stillede ikke til start

Startliste

Referencer

Eksterne henvisninger 

 
 

2022
UCI ProSeries 2022
Ingvar Lidholm

Ingvar Lidholm (født 24. februar 1921 i Jönköping, Sverige - død 17. oktober 2017) var en svensk komponist, professor, violinist, dirigent og lærer.

Lidholm studerede tidligt musik og orkestrering hos Natanael Berg privat i Stockholm. Han kom på Musikhøjskolen i Stockholm (1940-1947), hvor han begyndte at studere komposition, og hvor han gik på årgang med komponisterne Sven-Erik Bäck og Karl-Birger Blomdahl som skulle få stor inspratorisk indflydelse på ham. Han skrev orkesterværker, kammermusik, koncertmusik, operaer, korværker, sonater, klaverstykker etc. Lidholm blev professor og lærer i musikteori og komposition på Musikhøjskolen i Stockholm i (1964). Han underviste mange af eftertidens svenske komponister. Lidholm var inspireret af Paul Hindemith og Bela Bartok.

Udvalgte værker 

 Ritornell (1955) - for orkester
 Skaldens nat (1957-1958) - for sopran, kor og orkester
 Laudi (1948) - for a cappella blandet kor
 Koncert (1945) - for strygeorkester

Eksterne henvisninger 
 om Ingvar Lidholm

Komponister fra Sverige
Professorer
Dirigenter fra Sverige
Lærere
Violinister fra Sverige
Biograf Caféen

Biograf Caféen er en biograf i Vordingborg på Sydsjælland. Den er grundlagt i 1942 under navnet Kino.

Den har gennemgået flere ombygninger. I 1987 overtog ejerne af Bio Stege biografen og gav den sit nuværende navn.

Den har været i privateje siden 2000, hvor den har været drevet af Lone Delauran.

Referencer

Eksterne henvisninger 

Biografer i Danmark
Bygninger, konstruktioner og anlæg i Vordingborg
Mohammad Hassan Akhund

Mohammad Hassan Akhund (, født mellem 1945 og 1950 eller mellem 1955 og 1958) er en afghansk mullah, politiker og Talibanleder, der er premierminister i Afghanistan. Akhund er en af grundlæggene af Taliban og er et af bevægelsens ledende medlemmer. I den første Taliban-regering (1996–2001) var han udenrigsminister og vice-premierminister.

Opvækst og uddannelse 
Akhund er fra Kandahar-provinsen i det sydlige Afghanistan. FN opgiver to mulige tidspunkter for hans fødsel, det ene mellem 1945–1950 og det andet mellem 1955–1958.

Han har studeret ved forskellige islamiske seminarier i Afghanistan. I modsætning til mange andre Taliban-ledere, deltog han ikke i krigen mod Sovjetunionen i 1980'erne.

Politisk karriere 
Akhund er et af de ældste ledende medlemmer af Taliban og havde tætte forbindelser til Talibans første leder Mohammed Omar. Under Taliban regering i 1996–2001 fungerede han som udenrigsminister fra 1998 til den 27. oktober 1999, og var også vice-premierminister i Taliban-regeringen. Som mange andre højtstående Taliban-medlemmer, er han pålagt sanktioner som følge af hans medvirken til at lade terrorgrupper operere i Afghanistan.

Under Krigen i Afghanistan (2001-2021) var Akhund medlem af Talibans lederskab, Quetta Shura. Fra 2013 var han leder af Talibans forsyningstjeneste og leder af Talibanbevægelsens rekruttering.

Da Taliban vendte tilbage til magten i 2021, blev Akhund udpeget til midlertidig premierminister. Udpegelsen af Akhund blev set som et kompromis mellem Talibans moderate og mere ekstreme fløje. He took office on 7 September 2021.

Referencer 

Afghanistans premierministre
Edessa

Edessa var det historiske navn på en by i Mesopotamien, nu Şanlıurfa, Tyrkiet.

Edessa kan også referere til:

 Edessa (insekt), en stor familie af tæger Pentatomidae
 Edessa (Grækenland)
 Grevskabet Edessa, en korsfarerstat
 Osroene, et gammelt kongerige og provins i Romerriget
 Bispedømmet i Edessa
 Edessa, fødselsnavn på Jarael, en karakter i tegneserien <i id="mwFw">Star Wars: Knights of the Old Republic</i>

Se også
Robin Koch

Robin Koch (født 17. juli 1996) er en tysk professionel fodboldspiller, som spiller for Bundesliga-klubben Eintracht Frankfurt, hvor han er lånt til fra Leeds United, og Tysklands landshold.

Klubkarriere

Eintracht Trier og Kaiserslautern 
Koch begyndte sin karriere hos Eintracht Trier, som ham gjorde sin debut for i 2014. Koch skiftede i 2015 til 1. FC Kaiserslautern, hvor han oprindeligt spillede for reserveholdet. Han debuterede for førsteholdet i oktober 2016.

SC Freiburg 
Koch skiftede i august 2017 til SC Freiburg.

Leeds United 
Koch skiftede i august 2020 til Leeds United.

Leje til Eintracht Frankfurt 
Koch blev i juli 2023 udlejet til Eintracht Frankfurt for 2023-24 sæsonen.

Landsholdskarriere

Ungdomslandshold 
Koch har spillet 5 kampe for Tysklands U/21-landshold.

Seniorlandshold 
Koch debuterede for Tysklands seniorlandshold den 9. oktober 2019. Han var del af Tysklands trup til EM 2020.

Referencer

Eksterne henvisninger 

Personer fra Rheinland-Pfalz
Fodboldspillere fra Tyskland
Fodboldlandsholdsspillere fra Tyskland
Fodboldspillere fra 1. FC Kaiserslautern
Fodboldspillere fra SC Freiburg
Fodboldspillere fra Leeds United F.C.
Fodboldspillere fra Eintracht Frankfurt
Deltagere ved det europæiske mesterskab i fodbold 2020
Lasse Aagaard

Lasse Aagaard kan henvise til

 Lasse Aagaard (komponist, født 1967), en dansk komponist
 Lasse Aagaard (komponist, født 1986), en dansk komponist
Diego Llorente

Diego Javier Llorente Ríos (født 16. august 1993) er en spansk professionel fodboldspiller, som spiller for Serie A-klubben AS Roma, hvor han er lånt til fra Leeds United, og Spaniens landshold.

Klubkarriere

Real Madrid 
Llorente begyndte sin karriere hos Real Madrid, og debuterede for Real Madrid C i 2012. Han debuterede for Castilla året efter, og fik sin debut for førsteholdet den 1. juni 2013.

Llorente havde i sin tid hos Real Madrid lejeaftaler til Rayo Vallecano og Málaga.

Real Sociedad 
Llorente skiftede i juni 2017 til Real Sociedad på en fast aftale.

Leeds United 
Llorente skiftede til Leeds United i september 2020.

Leje til Roma 
Llorente skiftede i januar 2023 til AS Roma på en lejeaftale. I juli 2023 blev lejeaftalen til Roma forlænget til 2023-24 sæsonen.

Landsholdskarriere

Ungdomslandshold 
Llorente spillede i 2013 seks kampe for Spaniens U/20-landshold.

Seniorlandshold 
Llorente debuterede for Spaniens landshold den 29. maj 2016. Han var del af Spaniens trup til EM 2020.

Referencer

Eksterne henvisninger 

Personer fra Madrid
Fodboldspillere fra Spanien
Fodboldlandsholdsspillere fra Spanien
Fodboldspillere fra Real Madrid Castilla
Fodboldspillere fra Real Madrid CF
Fodboldspillere fra Rayo Vallecano
Fodboldspillere fra Málaga CF
Fodboldspillere fra Real Sociedad
Fodboldspillere fra Leeds United F.C.
Fodboldspillere fra AS Roma
Deltagere ved det europæiske mesterskab i fodbold 2020
Marcos Llorente

Marcos Llorente Moreno (født d. 30. januar 1995) er en spansk professionel fodboldspiller, som spiller for La Liga-klubben Atlético Madrid og Spaniens landshold.

Klubkarriere

Real Madrid 
Llorente gjorde sin debut med Real Madrid Castilla i august 2014. Han fik sin professionelle debut med førsteholdet den 17. oktober 2015.

Llorente blev udlånt til Deportivo Alavés i 2016-17 sæsonen.

Llorente var i sin tid i Real Madrid med the at vinde Champions League i 2017-18 sæsonen. Han var også med til at vinde VM for klubhold i 2017 og 2018.

Atlético Madrid 
Llorente skiftede i juli 2019 til Atlético Madrid.

Llorente var med på holdet da Atlético vandt La Liga i 2020-21 sæsonen.

Landsholdskarriere

Ungdomslandshold 
Llorente har repræsenteret Spanien på U/19 og U/21-niveau.

Seniorlandshold 
Llorente debuterede for Spaniens landshold den 11. november 2020.

Llorente var del af Spaniens trup til EM 2020.

Titler 
Real Madrid

 UEFA Champions League: 1 (2017–18)
 VM for klubhold: (2017, 2018)

Atlético Madrid

 La Liga: 1 (2020–21)

Kilder

Eksterne henvisninger 

Personer fra Madrid
Fodboldspillere fra Spanien
Fodboldlandsholdsspillere fra Spanien
Fodboldspillere fra Real Madrid Castilla
Fodboldspillere fra Real Madrid CF
Fodboldspillere fra Deportivo Alavés
Fodboldspillere fra Atlético Madrid
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Lulworth Castle

Lulworth Castle er et jagtslot opført i tradionel borgstil, der ligger syd for landsbyen Wool i East Lulworth, Dorset, England. Den er opført i 1600-tallet og er den ene af kun fem elisabethansk eller jacobeansk bygning af denne type.

Det er klassificeret som et Scheduled monument og listed building af ørste grad. Interiøret fra 1700-tallet, der var i adamstil, belv ødelagt ved en brand i 1929, og det er nu blevet restaureret til et museum. Bygningen står i Lulworth Park på Lulworth Estate. Parken og jordene omkring Lulworth Castle er listed af anden grad.

Se også 
 Liste over borge og slotte i England

Referencer

Eksterne henvisninger 

Slotte i Dorset
Global Biodiversity Information Facility

Global Biodiversity Information Facility (GBIF) er en international organisation, som har til formål at gøre videnskabelig biodiversitetsdata tilgængelig online ved brug af internetservices. Data er leveret fra mange institutioner fra hele verden, men GBIFs informationsarkitektur gør disse data tilgængelig og søgbare via én portal. Data, som er tilgængeligt via GBIF, er primært data om planter, dyr, svampe og mikrobers udbredelser og deres videnskabelige navne.

GBIFs mission er at facilitere gratis og åben adgang til biodiversitetsdata globalt og støtte bæredygtig udvikling. Dette inkluderer mobilisering af biodiversitetsdata, udvikling af protokoller og standarder, som skal sikre videnskabelige integritet og samarbejde og bygge informationsarkitiektur som tillader at koble datatyper fra forskellige kilder.

GBIF tilstræber at sikre kobling mellem informationer fra digitale kilder fra et stort udvalg af biologiske organisationer, fra gener til økosystemer, og at koble disse kilder til emner som er vigtige for videnskaben, samfundet og bæredygtig udvikling ved georeferering og GIS værktøjer.

GBIF arbjder i partnerskab med andre internationale organisationer, som g.eks. Catalog of Life partnershio, Biodiversity Information Standards, Consortium for the Barcode of Life (CBOL), Encyclopedia of Life (EOL), and GEOSS.

Data som er tilgængelig via GBIF er øget med mere end 1150% i det forgangne årti, blandt andet på grund af borgervidenskab.

Fra 2002 til 2014 uddelte GBIF årligt en præstigefyldt global pris inden for biodiversitetsinformation, the Ebbe Nielsen Prize, på 30.000 EURO. Siden 2018 har GBIF sekretariatet uddelt to årlige priser: GBIF Ebbe Nilsen Challenge og Young Researchers Award.

Referencer

External links 

Internationale organisationer
Naturgeografi